Nafarroako Parlamentuko Mahaiak, 2021eko otsailaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Mena Blasco jaunak aurkeztutako galdera, 2021eko Liburu eta Edizio Azokari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko otsailaren 8an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen Carlos Mena Blasco jaunak, Legebiltzarreko Erregelamenduak ezarritakoaren babesean, honako galdera hau egiten du, Kultura eta Kiroleko kontseilariak Osoko Bilkuran ahoz erantzun dezan:

COVID-19ak eragindako pandemia dela-eta, aurten liburu azoka (Nafarroako liburu-denda independenteek antolatua) edizio azokarekin (Editargi editore independenteek antolatua) batera egin zen, eta bi aldeek onartu zuten arrakastatsua izan zela liburuaren sektorerako.

Galderaren testua:

2021erako aurreikusi da Liburu eta Edizio Azoka bakar eta bateratua egitea, 2020an bezala?

Iruñean, 2021eko otsailaren 2an

Foru parlamentaria: Carlos Mena Blasco